Eero Järnefelt

Erik (Eero) Nikolai Järnefelt (født 8. november 1863 i Vyborg, død 15. november 1937 i Helsingfors) var en finsk kunstmaler og kunstakademiprofessor. Han er i dag mest kjent for sine naturalistiske folkelivsmaleri, portretter og lanskapsmalerier fra Koli nasjonalpark. 

Han var det tredje barnet til general Alexander Järnefelt og baronesse Elisabeth Järnefelt (født Clodt von Jürgensburg). Flere av hans åtte søsken ble også kjent: Kasper (litteraturkritiker), Arvid (dommer og skribent), Armas (komponist og dirigent) og Aino (Jean Sibelius' kone).

Han studerte  i Helsingfors fra 1874 til 1878, deretter Det russiske kunstakademiet i St. Petersburg fra 1883 til 1886, hvor hans onkel Mikhail Clodt var en av lærerne. Fra 1886 til 1888 var han elev av Tony Robert-Fleury ved Académie Julian. En av Järnefelts inspirasjonskilder var Jules Bastien-Lepages naturalistiske kunst. 

I 1889 giftet han seg med skuespilleren Saimi Swan. I 1892 gjorde han sin første reise til Koli-området i nordlige Karelen sammen med ekteparet Juhani Aho og Venny Soldan-Brofeldt. Han var foretok mange reiser til dette omårdet fram til 1936. Han gjorde også reiser til Italia i 1894 og Krim-halvøya i 1899. I 1901 fikk han oppført en villa han gav navnet "Suviranta" tegnet av arkitekt Usko Nyström nær Tusby-sjøen. Han bodde her til 1917, da han flyttet til Helsingfors. Fra 1902 til 1928 underviste han ved Helsingfors-universitetet. Han ble utnevnt til professor i 1912 og var også en stund leder av det finske kunstakademiet. 

I 2013 ble det avholdt en større utstilling av hans verk. 

 


Kjente kunstverk

Referanser

Litteratur 
 Leena Lindqvist (red.), Taiteilijan tiellä – Eero Järnefelt 1863 – 1937, Otava, 2002 ISBN 951-1-144-66-9
 Marko Toppi (red.), Eero ja Saimi Järnefeltin kirjeenvaihtoa ja päiväkirjamerkintöjä 1889-1914 (brev og dagbøker bind 1), SKS, 2009 ISBN 978-952-222-113-1
 Marko Toppi (red.), Vain tosi on pysyväistä. Eero ja Saimi Järnefeltin kirjeenvaihtoa ja päiväkirjamerkintöjä 1915-1944 (brev og dagbøker 2), SKS, 2013 ISBN 978-952-222-399-9.

Eksterne lenker 
 
 
 Arcadja auksjoner Flere verk av Järnefelt
 ateneum.fi Om Eero Järnefelt på det finske nasjonalgalleriets nettsted
 Google Art Project: bildet Trälar under penningen gigapixeloppløsning

Finske adelige
Finske personer av tysk herkomst
Personer fra Vyborg
Finske billedkunstnere